June 29, 2020 June 29, 2020 Manjori BorkotokyLeave a Comment on ভূটানে ভাৰতলৈ পানী যোগান বন্ধ কৰা নাই!
শেহতীয়াকৈ ভাৰতৰ প্ৰতিবেশী ৰাষ্ট্ৰ ভূটানে অসমলৈ পানী বৈ অহাৰ পথ ৰুদ্ধ কৰিছে বুলি এক বাতৰি ভাইৰেল হৈ পৰিছে । ছচিয়েল মিডিয়াত এই বিষয়ে বিভিন্ন পোষ্ট শ্বেয়াৰ কৰা হৈছে আৰু বাতৰিটোৱে সমগ্ৰ দেশৰ লগতে অসমত খলকনিৰ সৃষ্টি কৰিছে । ইয়াকে লৈ আনকি যোৱা সোমবাৰে অসম-ভূটান সীমামূৰীয়া অঞ্চলৰ স্থানীয় কৃষক সকলে এক প্ৰতিবাদী কাৰ্যসূচীও ৰূপায়ণ কৰে ।
এই বিষয়ে অসমৰ ইষ্ট ম'জ' নামৰ এক নিউজ পৰ্টেলে যোৱা ২৪ জুন, ২০২০ তাৰিখে এক বাতৰি প্ৰকাশ কৰিছে আৰু তেওঁলোকৰ ফেচবুক পে'জৰ পৰা উক্ত বাতৰিটোৰ ৱেব লিংক শ্বেয়াৰ কৰিছে । বাতৰিটোত তেওঁলোকে উল্লেখ কৰিছে যে ভূটানে অসমৰ বাক্সা জিলালৈ বৈ অহা পানী ৰখাই দিছে ফলত অসম-ভূটান সীমামূৰীয়া অঞ্চলৰ অসমৰ স্থানীয় কৃষকসকল ভীষণ সংকটত পৰিছে । উক্ত ফেচবুক পোষ্টটো ২০ বাৰ শ্বেয়াৰ হৈছে আৰু পোষ্টটোত ৪০টা কমেণ্টছ আছে ।
সঁচাকৈ ভূটানে ভাৰতলৈ পানী যোগান বন্ধ কৰিছে নেকি? সত্য কি? জানোঁ আহক ।
আমি কিছুমান কীৱৰ্ডছ ব্যৱহাৰ কৰি টুইটাৰত চাৰ্ছ কৰিলোঁ আৰু দেখিলোঁ যে অসম চৰকাৰৰ মুখ্য সচিব কুমাৰ সঞ্জয় কৃষ্ণয়ে এই বিষয়ে এক স্পষ্টীকৰণ দিছে । তেওঁ লিখিছে যে শেহতীয়াকৈ ভূটানে ভাৰতলৈ পানী অহা পথ বন্ধ কৰিছে বুলি বিভিন্ন বাতৰিত ভুলকৈ ৰিপৰ্ট কৰা হৈছে । আচলতে ভূটানৰ পৰা ভাৰতলৈ বৈ অহা বিভিন্ন পানীৰ পথ প্ৰাকৃতিক ভাৱেহে ৰুদ্ধ হৈছিল আৰু ভূটানে সেই বন্ধ হোৱা পথ খুলিবলৈ সহায়হে কৰিছে । এই বিষয়ত কিছু ফটোও মুখ্য সচিবজনে উক্ত পোষ্টটোত সন্নিবিষ্ট কৰিছে ।
এই বিষয়ে 'পিআইবি অসম'ৰ হেণ্ডেলৰ পৰাও এক স্পষ্টীকৰণ দিয়া হৈছে য'ত ভুটানৰ চামদ্ৰুপ জংখাৰ জিলাৰ ডেপুটি কমিচনাৰে অসমৰ বাক্সা আৰু ওদালগুৰি জিলাৰ ডেপুটি কমিচনাৰ দুজনলৈ লিখা এখন চিঠি সন্নিবিষ্ট কৰা হৈছে । চিঠিখনত ভূটানে ভাৰতলৈ বৈ অহা পানীৰ পথ বন্ধ কৰা নাই বুলি স্পষ্ট কৰা হৈছে ।
ভূটানে ভাৰতলৈ পানী যোগান বন্ধ কৰা নাই । পানী অহা পথ প্ৰাকৃতিক ভাৱেহে বন্ধ হৈ পৰিছিল আৰু ভূটানে সেই ৰুদ্ধ হৈ পৰা পথ খুলিবলৈ সহায় কৰিছে । এনে ধৰণৰ ভুৱা বাতৰি পৰিবেশন কৰি দুই ৰাষ্ট্ৰৰ মাজত অনাহকত সম্পৰ্ক বেয়া কৰিবলৈ চেষ্টা কৰা হৈছে ।
Title:ভূটানে ভাৰতলৈ পানী যোগান বন্ধ কৰা নাই!
বাঘ আৰু গৰুৰ নিবিড় সম্পৰ্কৰ এই ঘটনাটো বা ভাইৰেল ফটোকেইখন অসমৰ নহয়!
এইখন ভাৰতীয় টকাৰ হিচাপত বিভিন্ন দেশৰ পেট্ৰলৰ মূল্যৰ তালিকা নহয়!
FACT CHECK: নিজকে শিখ বুলি পৰিচয় দিয়া মুছলমান লোকে কৃষক আন্দোলনত যোগদান কৰা বুলি পুৰণি ভিডিঅ' শ্বেয়াৰ হৈছে!
FACT CHECK: গায়িকা দীপলিনা ডেকাই অসম জাতীয় পৰিষদ দলত যোগদান নকৰে।
জেএনইউৰ মাচুল বৃদ্ধিৰ প্ৰতিবাদী আন্দোলনত প্ৰদৰ্শন কৰা হৈছিল নেকি 'আৰএছএছ মুর্দাবাদ' প্লেকাৰ্ড?
Save my name, email, and website in this browser for the next time I comment.
Categories Select Category Altered (12) Business (1) Communal (2) Coronavirus (72) Covid-19 (6) Disaster (1) Economy (6) Explainer (2) False (289) False Headline (5) International (57) Medical (44) Misleading (11) Missing Context (8) Partly-False (16) Political (65) Politics (5) Satire (4) Science (2) Security (1) Social (172) Technology (1) Telecom (1) Uncategorized (1) Wildlife (5)
